ฮั่งเส็งปิดเพิ่มขึ้น 147.22 จุด ตามตลาดหุ้นจีน
ฮั่งเส็งปิดเพิ่มขึ้น 147.22 จุด ตามตลาดหุ้นจีน
19 ก.ค. 2560

ดัชนีฮั่งเส็งตลาดหุ้นฮ่องกงปิดวันนี้ในแดนบวก โดยดัชนีฮั่งเส็งเพิ่มขึ้น 147.22 จุด หรือ 0.56% ปิดวันนี้ที่ 26,672.16 จุด ตามทิศทางของตลาดหุ้นจีน เนื่องจากนักลงทุนยังคงขานรับข่าวธนาคารกลางจีนอัดฉีดสภาพคล่องเข้าสู่ระบบเมื่อวานนี้
ขณะเดียวกัน ตลาดต่างจับตาการประชุมของธนาคารกลางยุโรป (ECB) และธนาคารกลางญี่ปุ่น (BOJ) ในวันพฤหัสบดีนี้ เพื่อหาสัญญาณบ่งชี้ว่าธนาคารกลางทั้งสองแห่งมีแนวโน้มที่จะปรับนโยบายการเงินในอนาคตหรือไม่
นักวิเคราะห์คาดการณ์ว่า ECB จะยังคงนโยบายการเงินไว้ และไม่ปรับขึ้นอัตราดอกเบี้ยจนกว่าจะถึงปี 2562 เช่นเดียวกับ BOJ ที่คาดว่าจะคงนโยบายการเงินไว้เช่นกัน ภายหลังจากที่เงินเฟ้อและความเชื่อมั่นผู้บริโภคยังคงซบเซา